PASKAIDROJUMA RAKSTS
par Ogres novada pašvaldības saistošo noteikumu Nr.24/2026 “Grozījumi Ogres novada pašvaldības 2026. gada 29. janvāra saistošajos noteikumos Nr. 1/2026 “Par Ogres novada pašvaldības 2026. gada konsolidēto budžetu””

1. VISPĀRĪGA INFORMĀCIJA PAR GROZĪJUMU BŪTĪBU
[bookmark: _Hlk109027438][bookmark: _Hlk139544486]Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, papildu piešķirtajām mērķdotācijām vispārējās izglītības, interešu izglītības, pirmsskolas izglītības iestāžu un speciālās izglītības iestāžu pedagogu darba samaksai un sociālās apdrošināšanas obligātajām iemaksām no šī gada septembra līdz decembrim, papildu līdzekļiem Eiropas Savienības projektu realizācijai, kā arī Ogres novada pašvaldības pieņemtajiem lēmumiem un izmaksām saistībā ar pabeigtajām iepirkuma procedūrām, Ogres novada pašvaldības 2026. gada 29. oktobra budžeta grozījumos apkopoti šādi priekšlikumi pašvaldības budžeta grozījumiem:
1) precizēt ieņēmumu prognozes;
2) precizēt izdevumus pamatbudžetā valdības funkcionālajām kategorijām un ekonomiskās klasifikācijas kodiem;
3) precizēt pamatbudžeta finansēšanas daļu.
2. OGRES NOVADA PAŠVALDĪBAS IEŅĒMUMI
Ogres novada pašvaldības pamatbudžeta ieņēmumi saskaņā ar grozījumiem ir 133 536 711 eiro, kas, salīdzinot ar sākotnēji apstiprināto budžetu, ir palielināti par 10 775 432 eiro.
	Ieņēmumi
	2026. gada budžets EUR 
	Grozījumi
	2026. gada koriģētais budžets EUR

	Nodokļu ieņēmumi
	78 983 853
	92 240
	79 076 093

	Nenodokļu ieņēmumi
	408 460
	63 571
	472 031

	Maksas pakalpojumi un citi pašu ieņēmumi
	7 468 179
	124 362
	7 592 541

	Ārvalstu finanšu palīdzība
	124 604
	23 612
	148 216

	Pašvaldību saņemtie transferti no valsts budžeta daļēji finansētām atvasinātām publiskām personām
	0
	0
	0

	Valsts budžeta transferti
	34 956 183 
	10 471 647
	45 427 830 

	Pašvaldību budžetu transferti
	820 000
	0
	820 000

	KOPĀ :
	122 761 279 
	10 775 432 
	133 536 711 


1.tabula. Ogres novada pašvaldības	ieņēmumu izmaiņas 2026. gada oktobra grozījumos.
Pamatbudžeta ieņēmumu palielinājumu pamatā veido valsts mērķdotācijas vispārējās izglītības, interešu izglītības, pirmsskolas izglītības iestāžu un speciālās izglītības iestāžu pedagogu darba samaksai un sociālās apdrošināšanas obligātajām iemaksām, kā arī realizējamo un jaunu Eiropas Savienības projektu investīcijas un citi pašvaldības budžetā saņemtie valsts transferti noteiktam mērķim, kā arī budžeta iestāžu ieņēmumi no ārvalstu finanšu palīdzības.
NODOKĻU IEŅĒMUMI. Ogres novada pašvaldības 2026. gada oktobra grozījumos sakarā ar ieņēmumu pārpildi pret plānoto – dabas resursu nodoklis palielināts par 92 240 eiro. 
NENODOKĻU IEŅĒMUMI palielināti par 63 571 eiro: 
2 281 eiro  – saņemta apdrošināšanas atlīdzība no AAS BALTA  par vētras radītajiem bojājumiem Birzgales pamatskolas jumtam; 
7000 eiro – saņemta kompensācija no Latvijas Bērnu fonda par vardarbībā cietušo bērnu sociālo rehabilitāciju; 
2 150 eiro – Ogres novada Sporta centra ieņēmumi saskaņā ar vienošanos ar Latvijas Futbola Federāciju; 
52 140 eiro – ieņēmumi no nekustamo un kustamo īpašumu realizācijas Birzgales, Suntažu, Lauberes, Ķeipenes un Madlienas pagastā. 
VALSTS BUDŽETA TRANSFERTI ir ieņēmumi, ko pašvaldība saņem no valsts budžeta konkrētam mērķim. Šie ieņēmumi palielinās par 10 471 647 eiro. 
Plānotas papildu valsts mērķdotācijas 8 328 741 eiro apmērā 4 mēnešiem:
· vispārējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām;
· piecgadīgo un sešgadīgo bērnu izglītošanā nodarbināto pedagogu darba samaksai un valsts sociālās apdrošināšanas obligātajām iemaksām;
· [bookmark: _Hlk116987640]mērķdotācija interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām un speciālās izglītības iestāžu pedagogu darba samaksai un valsts sociālās apdrošināšanas obligātajām iemaksām. 
Par 172 507 eiro palielināts plānotais finansējums asistenta pakalpojuma nodrošināšanai izglītības jomā.
 Palielināts plānotais finansējums sociālā dienesta mērķdotācijām par 182 857 eiro, savukārt finansējums asistenta pakalpojuma nodrošināšanai sociālajā dienestā samazināts par 3 857 eiro. 
Budžeta grozījumos iekļauts arī Nodarbinātības Valsts aģentūras (NVA) piešķirtais finansējums 32 592 eiro apmērā skolēnu nodarbinātībai vasaras brīvlaikā. 
Budžeta grozījumos precizēti no valsts budžeta Ogres novada pašvaldībai paredzētie transferti, palielinot atsevišķiem projektiem plānoto finansējumu par 114 981 eiro.
Ir realizēts projekts “Ogres novada izglītības iestāžu infrastruktūras pilnveide un aprīkošana” un saņemts finansējums 1 501 252 eiro. 
ĀRVALSTU FINANŠU PALĪDZĪBA. Šie ieņēmumi palielinās par 23 612 eiro. Jauna Nordplus programmas projekta realizācijai PII “Čiekuriņš” 20 080 eiro un papildu finansējums jau esošam Nordplus programmas projektam Jumpravas pamatskolā 3 532 eiro apmērā. 
BUDŽETA IESTĀŽU IEŅĒMUMI ir palielināti par 124 362 eiro. Ieņēmumu palielinājums galvenokārt saistīts ar izglītības iestāžu ieņēmumu pieaugumu par 37 000 eiro no mācību maksas un ēdināšanas pakalpojumiem, kā arī ar plānoto ieņēmumu pārsniegumu par nekustamā īpašuma nomu izglītības iestādēs 27 789 eiro apmērā. Savukārt PA “Rosme” ieņēmumi no maksas pakalpojumiem palielināti par 40 399 eiro saistībā ar plānoto siltumenerģijas tarifa pieaugumu.
3. OGRES NOVADA PAŠVALDĪBAS BUDŽETA IZDEVUMI
[bookmark: _Hlk179451941]Ogres novada pašvaldības 2026. gada pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus palielinot par 9 018 689 eiro, kas pamatā saistīts ar papildu finansējumu pedagogu darba samaksai un valsts sociālās apdrošināšanas obligātajām iemaksām no šī gada septembra līdz decembrim, projektu izmaksu precizējumiem un jaunu investīciju projektu realizācijas uzsākšanu, kā arī Ogres novada pašvaldības pieņemtajiem lēmumiem par līdzekļu piešķiršanu no “Izdevumi neparedzētiem gadījumiem”. Ogres novada pašvaldības 2026. gada pamatbudžeta izdevumi saskaņā ar grozījumiem ir 146 715 124 eiro.
VISPĀRĒJIE VALDĪBAS DIENESTI. Izdevumi kopumā palielināti par 17 eiro. Izdevumi neparedzētiem gadījumiem samazināti par 302 538 eiro, no tiem 126 234 eiro ir pārcelti uz budžeta atlikumu uz gada beigām.
SABIEDRISKĀ KĀRTĪBA UN DROŠĪBA. Plānotajos izdevumos nav veiktas būtiskas budžeta korekcijas. 
EKONOMISKĀ DARBĪBA. Izdevumi samazināti par 306 141 eiro: 
· no projekta “A. Pumpura Lielvārdes muzeja izstādes digitalizācija” ietaupītajiem līdzekļiem 30 250 eiro novirzīti valsts vienotās sistēmas AVIS ieviešanai un sabiedriskā transporta elektroniskās uzskaites ieviešanai; 
· būvprojekta izstrādei auto stāvlaukumam Komunālajā ielā 6, Ķegumā, saskaņā ar domes lēmumu papildu paredzēti 15 869 eiro; 
· Mednieku ielas posma pārbūvei no Mežezera ielas līdz Ogres tehnikumam  izdevumi saskaņā ar domes lēmumu samazināti par 17 077 eiro;
· Ikšķiles ceļu ikdienas uzturēšanai 12 100 eiro novirzīti no Līvciema ielas asfaltēšanas darbu ietaupītā finansējuma; 
· Madlienas pagasta ceļu uzturēšanai no papildu ieņēmumiem paredzēti 3 257 eiro; 
· Lēdmanes pagasta pārvalde no pārvaldes izdevumiem ceļa seguma izbūvei pie Lēdmanes pamatskolas ir novirzījusi 3 340 eiro.
· samazināts  projekta “Jura Alunāna un Akmeņu ielu pārbūve posmā no Daugavas ielas (A6) līdz Vidzemes ielai, Ogrē, uzņēmējdarbības veicināšanai” budžeta tāmes finansējums par 350 273 eiro.

	  Izdevumi
	2026.gada budžets EUR 
	Grozījumi
	2026.gada koriģētais budžets EUR

	Izpildvaras institūcijas
	7 673 525
	17
	7 673 542

	Pārējie iepriekš neklasificētie vispārējie valdības dienesti (Vēlēšanas)
	234 709
	
	234 709

	Pašvaldības parāda darījumi
	2 849 146
	0
	2 849 146

	Vispārēja rakstura transferti no pašvaldību budžeta valsts budžetam
	9 323
	0
	9 323

	Pašvaldību savstarpējie norēķini
	900 000
	0
	900 000

	Izdevumi neparedzētiem gadījumiem
	302 538
	-302 538
	0

	Sabiedriskā kārtība un drošība
	3 083 156
	
	3 083 156

	Ekonomiskā darbība (bez autotransporta)
	2 590 628
	22 602
	2 613 230

	Autotransports 
	7 315 817 
	-328 743
	6 987 074 

	Vides aizsardzība
	2 598 476
	239 756
	2 838 232

	Pašvaldības teritoriju un mājokļu apsaimniekošana
	17 741 299
	356 461
	18 097 760

	Veselības aprūpe
	266 231
	7 000
	273 231

	Atpūta, kultūra un reliģija
	11 466 676
	-20 913
	11 445 763

	Izglītība
	67 562 310
	8 840 547
	76 402 857

	Sociālā aizsardzība
	13 102 601 
	204 500
	13 307 101 

	KOPĀ :
	137 696 435
	9 018 689
	146 715 124



2.tabula. Ogres novada pašvaldības	izdevumu izmaiņas 2026. gada oktobra grozījumos.

VIDES AIZSARDZĪBA. Izdevumi palielināti par 239 756 eiro. Lielākās korekcijas veiktas PA “Ogres komunikācijas” budžetā, par 209 392 eiro palielinot izdevumus lietus ūdens kanalizācijas sistēmu remontiem, jauna žoga izbūvei un ģeneratoru iegādei. 
Papildu finansējums nepieciešams, lai segtu izmaksas, kas radušās būvprojekta izmaiņu rezultātā un saistītas ar papildu būvdarbu veikšanu ES fonda projekta “Ilgtspējīgi risinājumi (lietus ūdens novade no futbola laukuma) Meža prospektā 14, Ogrē, 29 213 eiro apmērā.
PAŠVALDĪBAS TERITORIJU UN MĀJOKĻU APSAIMNIEKOŠANA.  Izdevumi palielināti par 356 461 eiro. Lielākās korekcijas paredzētas PA “Ogres komunikācijas” budžetā, par 101 549 eiro palielinot izdevumus papildus PVN maksājumiem un sertificētu vērtētāju pakalpojumiem saistībā ar iestāžu reorganizāciju. No PA “Ogres komunikācijas” ir saņemta izdevumu tāme par 35 234 eiro saistībā ar vētras radītajiem postījumiem Ogres kapličai un kapličas pārziņa darba telpai. Šie izdevumi plānoti no izdevumiem neparedzētiem gadījumiem.
 No izdevumiem neparedzētiem gadījumiem ieplānots papildu finansējums – 34 376 eiro SIA “Ikšķiles māja” arboristu pakalpojumiem vētras seku likvidēšanai Ikšķiles pilsētas teritorijā un 13 891 eiro SIA “Lielvārdes Remte” arboristu pakalpojumiem vētras seku likvidēšanai Lielvārdes pilsētas teritorijā un kapu teritorijā. 
PA “Rosme” ir palielinājusi ieņēmumu plānu par sniegtajiem maksas pakalpojumiem, attiecīgi palielinot arī izdevumu plānu.
 No ielu apgaismojuma elektroenerģijas ietaupījuma 42 000 eiro ieplānoti Daugavas prospekta veloceliņa, ietves un auto stāvlaukuma projektēšanai (no Daugavas prospekta 20c līdz gājēju tunelim), divu auto stāvlaukumu un gājēju celiņa projektēšanai (no Ziedu ielas 15A, Peldu iela 22 gar Līvciema ielas daļu), Birzes ielas 33A stāvlaukuma asfaltēšana Ikšķilē. No izdevumiem neparedzētiem gadījumiem 27 268 eiro ieplānoti vētras seku likvidēšanai (arboristu pakalpojumi) novada teritorijā. 
Birzgales pagasta pārvaldei no papildu ieņēmumiem 11 640 eiro par īpašumu realizāciju novirzīti ielu apgaismojuma bojāto betona stabu nomaiņai pie PII Birztaliņa.
Lauberes pagasta pārvaldei no papildu ieņēmumiem 19 100 eiro par īpašumu realizāciju novirzīti ielu apgaismojuma sakārtošanai pagasta teritorijā. 
Madlienas pagasta pārvaldei ieņēmumi par maksas pakalpojumiem palielināti par 10 000 eiro saistībā ar siltumenerģijas tarifa pieaugumu, attiecīgi palielinot arī izdevumu daļu.
 Prioritārajam investīciju projektam “Lielvārdes parka un apkaimes teritorijas attīstībai” saskaņā ar domes lēmumu papildu ieplānoti 50 730 eiro. 
VESELĪBA. Izdevumi palielināti par 7 000 eiro. No Lielvārdes pilsētas un pagasta pārvaldes novirzīts finansējums Raiņa ielas 5, Lielvārdē, divu telpu kosmētiskajam remontam.
ATPŪTA, KULTŪRA UN RELIĢIJA. Izdevumi samazināti par 20 913 eiro. 
 No Lielvārdes bibliotēkas un jauniešu centra vienotas ēkas Lielvārdē, Ogres novadā, projektēšanas 29 213 eiro novirzīti papildu būvdarbu veikšanu ES fonda projekta “Ilgtspējīgi risinājumi (lietus ūdens novade no futbola laukuma) Meža prospektā 14, Ogrē. 
No A. Pumpura Lielvārdes muzeja izstādes digitalizācijas 30 250 eiro ieplānoti valsts vienotās sistēmas AVIS ieviešanai un sabiedriskā transporta elektroniskās uzskaites ieviešanai. 
No klinšu kāpšanas sienas izdevumu ietaupījuma 35 300 eiro novirzīti Ogres Sporta centra paneļu žoga izgatavošanai un autotransporta iegādei sporta centra audzēkņu pārvadājumiem. 
Savukārt palielinājumu galvenokārt veido saskaņā ar domes lēmumu no izdevumiem neparedzētiem gadījumiem piešķirtais finansējums Madlienas Kultūras namam 49 087 eiro un Mazozolu Kultūras namam 12 941 eiro.
IZGLĪTĪBA. Izdevumi palielināti par 8 840 547 eiro, tai skaitā pedagogu darba samaksai un darba devēja sociālajām iemaksām Izglītības iestādēs no šī gada septembra līdz decembrim izdevumi – par 8 273 452 eiro. 
Asistentu pakalpojumu nodrošināšanai no valsts finansējuma izdevumi palielināti par 172 507 eiro. 
Skolēnu nodarbinātībai vasaras brīvlaikā no Nodarbinātības valsts aģentūras (NVA) finansējums palielināts par 30 558 eiro. 
Valdemāra pamatskolas ikdienas uzturēšanas izdevumiem no valsts budžeta papildus paredzēts 88 142 eiro. 
Iekšēji koriģējot plānotos izdevumus, PII “Ābelīte” āra laukuma aprīkojuma iegādei plānoti 4 510 eiro, Suntažu pamatskolas ieejas karšu sistēmai paredzēti 18 514 eiro, Ķeguma pamatskolai 1. stāva koplietošanas telpu mēbeļu iegādei plānoti 5 500 eiro, Ikšķiles vidusskolai 24 643 eiro plānoti datortehnikas un apsardzes sistēmas atjaunošanai, Ogres Basketbola skolas budžetā no izdevumiem neparedzētiem gadījumiem ieplānoti 7 760 eiro uzturēšanas inventāra iegādei. Ikšķiles Mūzikas un mākslas skolas papildu ieņēmumi par mācību maksu 10 000 eiro novirzīti mūzikas instrumentu iegādei. 
Finansējums “Pārējā citur neklasificētā izglītība” (izglītības projektu realizācijai) palielināts par 195 670 eiro. Pamatā tas ir saistīts ar papildu finansējumu jau esošajiem ES un Nordplus programmas finansētajiem projektiem, kā arī viena jauna Nordplus programmas projekta realizācijai PII “Čiekuriņš” 20 080 eiro apmērā. 
Papildu finansējums ES fonda Plus projekta “Pedagogu profesionālā atbalsta sistēmas izveide” finansējums 87 612 eiro, ES fonda Plus projektam PROTI un DARI papildu finansējums 34 170 eiro kā arī ES fondu pasākuma “Integrēta skola-kopiena” sadarbības programmas atstumtības riska mazināšanai papildu finansējums 38 199 eiro un Nordplus programmas projekta papildu finansējums 3 532 eiro, ko realizē Jumpravas pamatskola sadarbībā ar Ogres Centrālo bibliotēku.
SOCIĀLĀ AIZSARDZĪBA. Izdevumi palielināti par 204 500 eiro, tai skaitā 158 857 eiro valsts mērķdotācija krīzes pabalstiem, 24 000 eiro mērķdotācija sociālā dienesta pabalstiem audžuģimenei par bērna uzturnaudas palielināšanu. PA “Ogres komunikācijas” no sava budžeta atlikuma uz gada beigām ir paredzējusi līdzekļus 15 000 eiro apmērā sociālo dzīvokļu remontiem. 

4. OGRES NOVADA PAŠVALDĪBAS BUDŽETA FINANSĒŠANA
AIZŅĒMUMI 
Plānoto aizņēmumu apjoms samazinājies par 1 490 665 eiro, bet aizņēmumu atmaksa plānota par 434 582 eiro lielākā apmērā.
	[bookmark: _GoBack]

	Nr. p.k.
	 
	2026.g. plānotie  aizņēmumi (EUR)
	Grozījumi
	2026.gada plāns ar grozījumiem

	1.
	ES fondu projekts “Objektu (patvertņu) pielāgošana un aprīkošana civilās aizsardzības mērķiem Ogres novadā” Nr. 5.1.1.9./1/25/I/023
	255 702
	 
	255 702

	2.
	Es fondu projekts “Jaunas vispārējās pirmsskolas izglītības iestādes būvniecība Ogres pilsētā” Nr. 4.2.1.7/1/23/A/007
	3 469 378
	 
	3 469 378

	3.
	ES fondu projekts “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai”, Nr. Nr.4.2.1.3/1/24/I/011
	231 625
	 
	231 625

	4.
	ES AF projekts “Ogres novada izglītības iestāžu infrastruktūras pilnveide un aprīkošana”, Nr. 3.1.1.5.i.0/1/24/I/CFLA/003
	1 593 585
	 -1 201 991
	391 594

	5.
	ES fondu projekts “Lielvārdes pilsdrupu konservācija un jaunu pakalpojumu attīstība” (Lielvārdes parka un apkaimes labiekārtošana 2. kārta)
	231 096
	 
	231 096

	6.
	Izglītības iestādes investīciju projekts “Madlienas vidusskolas būvprojekta izstrāde un autoruzraudzība”
	58 500
	 10 869
	69 369

	7.
	Izglītības iestādes investīciju projekts  “Ikšķiles vidusskolas jauna korpusa būvprojekta izstrāde un autoruzraudzība”
	45 000
	 
	45 000

	8.
	Prioritārais investīciju projekts “Ilgtspējīgi risinājumi (lietus ūdens novade no futbola laukuma) Meža pr. 14, Ogrē”
	310 403
	 
	310 403

	9.
	Prioritārais investīciju projekts “ES fondu projekta “Jura Alunāna un Akmeņu ielu pārbūve posmā no Daugavpils ielas (A6) līdz Vidzemes ielai, Ogrē uzņēmējdarbības veicināšanai”, Nr. 5.1.1.1/2/24/A/016,  neattiecināmo izmaksu finansēšanai
	350 273
	 -350 273
	0

	10.
	Prioritārais investīciju projekts “Lāčplēša ielas pārbūve Ķegumā, t.sk. projektēšana”
	320 450
	 
	320 450

	11.
	Prioritārais investīciju projekts “Lēdmanes ielas pārbūve, paredzot brauktuvi ar asfaltbetona segumu Ogrē, Ogres novadā (t.sk. būvuzraudzība)”
	306 000
	 
	306 000

	12.
	Prioritārais investīciju projekts “Lielvārdes parka un apkaimes teritorijas attīstība (1. kārta)”
	563 675
	 50 730
	563 675

	13.
	ES fondu projekts “Jura Alunāna un Akmeņu ielu pārbūve posmā no Daugavpils ielas (A6) līdz Vidzemes ielai, Ogrē uzņēmējdarbības veicināšanai”, Nr. 5.1.1.1/2/24/A/016
	675 902
	 
	675 902

	14.
	Operatīvo transportlīdzekļu iegāde Ogres novada pašvaldības policijas vajadzībām
	173 396
	 
	173 396

	15.
	ES AF projekts “Ogres novada izglītības iestāžu infrastruktūras pilnveide un aprīkošana”, Nr. 3.1.1.5.i.0/1/24/I/CFLA/003
	334 826
	 
	334 826

	16.
	ERAF projekts “Izglītības iestāžu nodrošinājums pilnveidotā vispārējās izglītības satura kvalitātes ieviešanai pamata un vidējās izglītības pakāpē”,  Nr.4.2.1.5/2/26/I/020
	480 567
	
	480 567

	 
	Kopā:
	9 400 378
	-1 490 665
	7 909 713



3. tabula. Ogres novada pašvaldības plānoto aizņēmumu izmaiņas 2026. gada oktobra grozījumos.

Uz 2026. gada 29.oktobri Ogres novada pašvaldībai ir 115 aizņēmumu līgumi. (2026. gadā noslēgti 5 jauni aizņēmumu līgumi). Aizņēmumu atmaksai 2026. gada oktobra budžeta grozījumos izdevumi palielināti par 434 582 eiro.

	Projekta nosaukums
	Palielinās Valsts kasei atgriežamais aizņēmums

	Jura Alunāna un Akmeņu ielu pārbūve posmā no Daugavpils ielas (A6) līdz Vidzemes ielai, Ogrē uzņēmējdarbības veicināšanai, Nr. 5.1.1.1/2/24/A/016
	135 321

	Ogres novada izglītības iestāžu infrastruktūras pilnveide un aprīkošana, Nr. 3.1.1.5.i.0/1/24/I/CFLA/003
	299 261

	Kopā:
	434 582



4.tabula. Ogres novada pašvaldības	aizņēmumu atmaksu izmaiņas 2026. gada oktobra grozījumos.
Ogres novada pašvaldības budžeta atlikumu uz gada beigām plānots palielināt par 87381 eiro, savukārt PA “Ogres komunikācijas” naudas līdzekļu atlikumu uz gada beigām plānots samazināt par 255 885 eiro.



Domes priekšsēdētājs 								A. Krauja

